# **DECIZIA ETAPEI DE ÎNCADRARE**

## Nr. 75 din 31.05.2019

**Revizuită la data de 30.08.2019**

Ca urmare a solicitării de revizuire a deciziei de încadrare 75 din 31.05.2019 adresate de **MUNICIPIUL VATRA DORNEI** din judeţul Suceava, înregistrată la APM Suceava cu nr. 10613/14.08.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.08.2019, că proiectul **“Închidere finală depozit deșeuri Buliceni”** propus a fi amplasat municipiul Vatra Dornei, in extravilanul localitatii, jud. Suceava,

* nu se supune evaluării impactului asupra mediului;
* nu se supune evaluării adecvate;
* nu se supune evaluării impactului asupra corpurilor de apă;

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a)** *dimensiunea şi concepţia întregului proiect -* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la:

-pct.11, lit.b – instalatii pentru eliminarea deșeurilor, altele decât cele prevazute în anexa nr.1***;***

-pct.13, lit.a – orice modificări sau extinderi, altele decât cele prevazute la pct.24 din anexa nr.1 ale proiectelor prevăzute in anexa nr.1 sau în prezenta anexa, deja autorizate, executate sau în curs de a fi executate, care pot avea efecte semnificative negative asupra mediului;

1. **Caracteristicile proiectului:**

Terenul pe care urmeaza a se implementa acest proiect se află in proprietatea municipiului Vatra Dornei.

În cadrul proiectului *Sistem de management integrat al deșeurilor în județul Suceava,* depozitul de deșeuri Hurghișa fost închis parțial (faza 1), urmând ca închiderea finală să se realizeze conform acestui proiect. Proiectul se încadrează în Planul Național de Gestiune a Deșeurilor.

*Situatia existentă*

Suprafața locației împrejmuite este de 30528mp din care efectiv partea de depozitare pentru care s-a făcut închiderea este de 19000mp, depozitul a fost închis parțial(faza I) prin programul POS Mediu pentru județul Suceava. Astfel au fost executate următoarele lucrări:

-reprofilarea deșeurilor –deșeurile de la periferia depozitului au fost restrânse spre interior pentru a crea perimetrul de înserare/etanșare a marginilor straturilor de impermealizare și pentru a crea spațiu pentru drumuri, facilități de colectare levigat, ardere gaz de depozit, sisteme de scurgere.

-reconstrucția pantelor depozitului de deșeuri la o înclinație de 1:3 și a vârfului grămezii de min.5%.

-acoperirea temporară prin aplicare strat mineral de pământ 50 cm, 2 straturi de câte 25 cm fiecare, grosimea finală a stratului după acoperire este între 30-50 cm, peste acest strat s-a semănat gazon rezistent la eroziune.

-realizarea căilor de acces temporare.

-construirea sistemului de drenare, transport si colectare levigat.

-construirea rigolelor perimetrale temporare de colectare ape pluviale, rigola colectare si camin de preluare si colectare levigat.

-degazeificarea depozitului de deșeuri prin realizarea de puțuri forate, 2 buc, de extractie pasiva de gaz metan. Acestea trebuie să fie etanșe, pentru a nu permite pătrunderea aerului și a apei de precipitații în corpul depozitului.

-realizarea de puțuri forate și tubate pentru monitorizarea calității apei din pânza freatică în număr de 2 buc. in amonte si aval de depozit.

-realizarea facilităților de monitorizare a formei depozitului –montare de markeri de tasare.

-împrejmuirea depozitului de deșeuri cu gard metalic și poartă de acces.

*Lucrari propuse*

-îndepărtarea gazonului și parțial a stratului de pământ deteriorat.

-realizarea straturilor sistemului de etanșare și finalizarea sistemului de colectare gaz de depozit, conform prescripțiilor din Ordinul 757/2005, astfel: strat drenaj pentru gazul de depozit d≥0,30m,k≥1x10-4m/s; strat de minerale, în 2 straturi, fiecare d≥0,25, kf≤5x10-9m/s; geotextil de separare G ≥400 g/mp; strat de drenaj, nisip/pietris, d≥30cm, kf≥1x10-3m/s; geotextil de separare G≥400 g/mp; strat vegetal, nisip/pietris cu conținut de argila, d≥85 cm; strat superior de sol, d≥15 cm; strat de gazon rezistent la coroziune.

-reconstruirea finală a sistemului de colectare a levigatului și a căminelor aferente acestuia și a sistemului de colectare ape de suprafață (sistemul final de drenaj al apelor de suprafață și anexele aferente:bazinul de retenție ape pluviale, canalul de descărcare și rețeaua de conducte de deversare în emisar).

-pregătirea măsurilor de urmărire postînchidere.

-construirea drumurilor de acces la depozit pentru întreținere.

2. Localizarea proiectului

a) utilizarea actuală şi aprobată a terenurilor: conform certificatului de urbanism nr. 96/12.08.2019 eliberat de Primăria municipiului Vatra Dornei, terenul pe care urmeaza a se implementa acest proiect se află in proprietatea municipiului Vatra Dornei.

b) bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia: nici unul din criteriile enumerate nu vor fi afectate de implementarea proiectului propus.

c) capacitatea de absorbţie a mediulu naturali,acordându-se o atenţie specială următoarelor zone:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

3. Tipurile şi caracteristicile impactului potenţial

a). importanţa şi extinderea spaţială a impactului (zona geografică şi dimensiunea populaţiei care poate fi afectată) – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) natura impactului- va fi cauzat de lucrările de terasamente şi construcţii, cu un impact redus asupra mediului,

c). natura transfrontieră a impactului – lucrările propuse nu au efecte transfrontieră;

d). intensitatea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

e). probabilitatea impactului – impact redus, pe perioada de execuţie şi în perioada de funcţionare a obiectivului;

f). debutul, durata, frecvenţa şi reversibilitatea preconizate ale impactului – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 96/12.08.2019 emis de Primăria municipiului Vatra Dornei.

1. se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria municipiului Vatra Dornei, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate

conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Condiţii impuse pentru organizarea de şantier:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**P. DIRECTOR EXECUTIV,**

Maria Mădălina NISTOR

|  |  |
| --- | --- |
| P. Şef Serviciu  Avize, Acorduri, Autorizaţii, Adina Hobjila | Şef Serviciu  Calitatea Factorilor de Mediu, Anca IONCE |
| Întocmit,  Cons. Mariana BURLACU |  |